#

# Høringsbrev

Bekendtgørelsen om vej- og stiregister foreslås ændret. Det foreslås, at der i § 2 stk. 2, nr. 11, tilføjes en oplysning om forholdene på en vejstrækning, hvis den offentlige vej eller offentlige sti overvejes nedklassificeret jf. § 124, stk. 3 i lov om offentlige veje.

Ændringen er begrundet i et ønske fra det tværministerielle projekt DIADEM (DIgital ADgang til oplysninger i forbindelse med EjendoMshandel). Repræsentanter fra bl.a. KL og kommuner har vurderet, at en boligkøber via Ejendomsdatarapporten skal orienteres om overvejelserne om en påtænkt nedklassificering af en offentlig vej til en privat fællesvej, da dette kan have en økonomisk betydning for køberen.

Det foreslås, at ændringen træder i kraft den 1. februar 2016.”

Venlig hilsen

Tom Løvstrand Mortensen

Specialkonsulent